Гадел: Бүген бәйрәм, белем көне бакчабызда,

Бәйрәм итә, шатланыша һәрбер бала!

Аида: Ана телебез- туган тел

Ана телен син онытма

Үз телеңне һәрчак бел!

Алия: Туган тел! Ана теле! Нинди якын җылы сүзләр! Халкыбызда туган тел, ана теле т-да күпме мәкал бар. Әйдәгез, шуларны искә төшерик.

Илүс: Күп беләсе килгән кеше, күп йокламый.

Артур: Белем-бәхет ачкычы.

Артур:Уку-энә б-н кое казу.

Рузилә: Китап- белем чишмәсе.

Тәрбияче: Балалар, бүгенге бәйрәмебез белем көненә багышланган. Ә белемне без бары тик ана телебездә язылган китаплар укып, андагы әкият-шигырләрне тыңлап арттырабыз. Бүген дә белем иленә сәяхәт итеп алырбыз. Мин сезгә китаптан битләр күрсәтермен, сез минем сорауларыма җавап бирерсез, шулай итеп сезнең белемнәрегезне тикшереп алырбыз

**1бит:Тукай портреты Сез бу биттә кемне күрәсез? Кем ул Г.Тукай**?

Сез Г.Тукайның нинди әкиятләрен беләсез? Аның нинди шигырләрен хәтерлисез? Берәр җырын белмисезме?

**Җыр: “Туган тел”**

**2 бит: Саннар язылган. Бу биттә нәрсәләр күрәсез**?

Алмаз: 1,2,3,4,Санарга өйрәнәбез

Әллә ни кадәр сан белеп,

Кайтабыз өйләргә без

Илназ: Без саныйбыз да саныйбыз

Саный-саный армыйбыз

Ялгышып та алгалыйбыз

Тагын санап карыйбыз

Бергә: Менә болай саныйбыз: 1-10

Тәрбияче: Белем илендә саннарсыз булмый шул.

**3бит: Әлифба китабы тышлыгы. Бу рәсем сезгә берәр нәрсәне исегезгә төшермиме?**Әйе, бу Әлифба китабы тышлыгы.

**Җыр: “Әлифба”**

Тәрбияче:Әлифба китабы безгә хәрефләр өйрәтә. Бәлки берәрегез менә бу хәрефне беләдер?Әйдәгез әле шул хәрефкә башланган кызлар исемнәре әйтик (Айгөл, Алия, Айсылу, Алсу, Асия, Азалия...)Мондый матур исемнәр не атагач кунакка курчак килде. Әйтегез әле, ул нинди милләт киеменнән киенгән соң? Каян белдегез? Безнең татар халкы матур итеп киенеп кичке уеннар уйнарга яраткан

**“Дускаем” җырлы-биюле түгәрәк уены**

**Сюрприз:Куян кызы кунакка килә**

Капчык алып кулыма

Чыктым бакча юлына

Изге теләкләрен тели

Әнием куян кызына

Миңа бит белем кирәк

Бирегез белем тизрәк

Белемсез булмас ахры

Тутырыгыз капчыкны

Шушымы белем дигән серле белем дөньясы?

Тәрбияче: Бик дөрес килгәнсең куянкай. Белемне башлап балалар бакчасында бирәләр.менә безнең балалар да белемне шушы бакчада ала.

Куян кызы: Миңа да берәр капчык белем бирегез әле!

Зәлия: Тукта кунак, бул син тыйнак.

Тыңла, исеңдә калдыр!

Зурлар һәм дуслар белән

Исәнләшергә өйрән!

Әхәт: Бакчага беркайчан да

Үзең генә килмә син

Өлкәннәр белән генә

Килергә өйрән син!

Куян кызы: Аңладым-аңладым. Бүгенгә үземне генә кертегез инде. Миңа бер капчык белем бирегез инде.

Лилия: Тукта дус! Белемне капчыклап өләшмиләр.Тәрбияче апаларны тыңласаң, занятиеләрдә катнашып утырсаң- булырсың белемле!

Роза: белем безгә өйрәнгән шигырләр,җырлар әкиятләр аша үзе керә. Ә сиңа бу китапны бүләк итәбез.

Тәрбияче: Куян кызы да аңлагандыр дип уйлыйбыз. Белемне капчыкка салып кына белемле булып булмый.Аның өчен күп укырга, өлкәннәрне тыңларга кирәк. Бүгенге бәйрәмебезне җыр белән төгәллик

**Җыр “Күңелле балачак”**